ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 213.52 करोड़ से अधिक टीके लगाए जा चुके हैं
12-14 आयु वर्ग में 4.04 करोड़ से अधिक टीके की पहली खुराक लगाई गई
भारत में कोरोना के सक्रिय मामले 53,974 हैं
पिछले 24 घंटों में 5,910 नए मामले सामने आए
स्वस्थ होने की वर्तमान दर 98.69 प्रतिशत
साप्ताहिक सक्रिय मामलों की दर 2.15 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 213.52 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.04 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414283
|
|
दूसरी खुराक
|
|
10108793
|
|
प्रीकॉशन खुराक
|
|
6808200
|
|
अग्रिम पंक्ति के कर्मी
|
|
पहली खुराक
|
|
18435011
|
|
दूसरी खुराक
|
|
17702579
|
||
|
प्रीकॉशन खुराक
|
|
13246387
|
|
12-14 वर्ष आयु वर्ग
|
|
पहली खुराक
|
|
40465525
|
|
दूसरी खुराक
|
|
30478434
|
|
15-18 वर्ष आयु वर्ग
|
|
पहली खुराक
|
|
61729479
|
|
दूसरी खुराक
|
|
52475965
|
|
18-44 वर्ष आयु वर्ग
|
|
पहली खुराक
|
|
560725224
|
|
दूसरी खुराक
|
|
513662006
|
|
प्रीकॉशन खुराक
|
|
66511275
|
|
45-59 वर्ष आयु वर्ग
|
|
पहली खुराक
|
|
203931989
|
|
दूसरी खुराक
|
|
196459678
|
|
प्रीकॉशन खुराक
|
|
37638150
|
|
60 वर्ष से अधिक आयु वर्ग
|
|
पहली खुराक
|
|
127600113
|
|
दूसरी खुराक
|
|
122802206
|
|
प्रीकॉशन खुराक
|
|
42079648
|
|
प्रीकॉशन खुराक
|
||
|
16,82,83,660
|
|
कुल
|
|
|
|
2,13,52,74,945
भारत में सक्रिय मामले आज 53,974 हैं। सक्रिय मामले, कुल पॉजिटिव मामलों के 0.12 प्रतिशत हैं।
नतीजतन, भारत में स्वस्थ होने की दर 98.69 प्रतिशत है। पिछले 24 घंटों में 7,034 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,38,80,464 हो गई है।
बीते 24 घंटे में कोरोना के 5,910 नए मामले सामने आएं।
पिछले 24 घंटों में कुल 2,27,313 जांच की गई हैं। भारत ने अब तक कुल 88.73 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.15 प्रतिशत है और दैनिक रूप से पुष्टि वाले मामलों की दर 2.60 प्रतिशत है।
रक्षा मंत्रालय
भारतीय वायु सेना का नया ध्वज
भारतीय वायुसेना के इतिहास में 8 अक्टूबर, 2023 एक महत्वपूर्ण दिन के रूप में दर्ज किया जाएगा। इस ऐतिहासिक दिन पर, वायुसेना प्रमुख नए वायुसेना ध्वज का अनावरण करेंगे।
इतिहास में पीछे जाएं, तो आरआईएएफ ध्वज में ऊपरी बाएं कैंटन में यूनियन जैक और फ्लाई साइड पर आरआईएएफ राउंडेल  शामिल था। स्वतंत्रता के बाद, निचले दाएं कैंटन में यूनियन जैक को भारतीय ट्राई कलर और आरएएफ राउंडल्स को आईएएफ ट्राई कलर राउंडेल के साथ प्रतिस्थापित करके भारतीय वायु सेना का ध्वज बनाया गया था।
भारतीय वायु सेना के मूल्यों को बेहतर ढंग से प्रकट करने के लिए, अब एक नया आईएएफ ध्वज बनाया गया है। अब एनसाइन के ऊपरी दाएं कोने में फ्लाई साइड की ओर वायु सेना क्रेस्ट को शामिल करने से प्रतिबिंबित होगा।
आईएएफ क्रेस्ट के शीर्ष पर राष्ट्रीय प्रतीक अशोक सिंह और उसके नीचे देवनागरी में "सत्यमेव जयते" शब्द हैं। अशोक सिंह के नीचे एक हिमालयी ईगल है जिसके पंख फैले हुए हैं, जो भारतीय वायुसेना के युद्ध के गुणों को दर्शाता है। हल्के नीले रंग का एक वलय हिमालयी ईगल को घेरे हुए है, जिस पर लिखा है "भारतीय वायु सेना"। भारतीय वायुसेना का आदर्श वाक्य "नभः स्पृशं दीप्तम्" हिमालयी ईगल के नीचे देवनागरी के सुनहरे अक्षरों में अंकित है। आईएएफ का आदर्श वाक्य भगवद गीता के अध्याय 11 के श्लोक 24 से लिया गया है और इसका अर्थ है "वैभव के साथ आकाश को छूना"।
गृह मंत्रालय
एनसीआरबी अपना 34वां स्थापना दिवस मनायेगा
राष्ट्रीय अपराध रिकार्ड ब्यूरो  कल 11 मार्च 2019 को अपना 34वां स्थापना दिवस मनाएगा। केन्द्रीय गृह सचिव श्री राजीव गौबा इस अवसर पर मुख्य अतिथि होंगे तथा आईबी के निदेशक श्री राजीव जैन विशिष्ट अतिथि होंगे।
एनसीआरबी के विभिन्न अधिकारियों को ब्यूरो में उनके कार्य की दिशा में उनके लगन एवं समर्पण के लिए श्लाघा प्रमाणपत्र के साथ-साथ एनसीआरबी क्रीडा एवं अन्य स्पर्धाओं के विजेताओं को पुरस्कृत किया जाएगा। इस अवसर पर एनसीआरबी कर्मचारियों के मेधावी बच्चों को भी पुरस्कृत किया जाएगा।
इस अवसर पर एक सांस्कृतिक कार्यक्रम का भी आयोजन किया जा रहा है जिसमें एनसीआरबी कर्मचारी और उनके परिवार के सदस्य भाग लेंगे। ‘नृत्य मंजरी’ का एक नृत्य कार्यक्रम अपने प्रदर्शन से अतिथियों का मन लुभाएगा।
1986 में गठित एनसीआरबी भारतीय पुलिस को सूचना प्रौद्योगिकी अधिकारिता के लिए अधिदेशित है तथा देश के अपराध आंकड़ों के संग्रह, रखरखाव एवं विश्लेषण के लिए उत्तरदायी है। यह जांच अधिकारियों को अद्यतन आईटी टूल्स एवं अपराधों की जांच में सूचना प्रदान करने में सहायक है।
एनसीआरबी नीतिगत मामलों एवं अनुसंधान के लिए अपराध, दुर्घटनाओं, आत्महत्याओं तथा कारागृहों पर आंकड़ों के प्रमाणिक स्रोत के लिए एक नोडल एजेंसी है। ब्यूरो देश में फिंगर प्रिंट विशेषज्ञों के प्रत्यायन सहित सभी फिंगर प्रिंस संबंधित मामलों के लिए भी शीर्ष नोडल एजेंसी है। ब्यूरो भारत सरकार की राष्ट्रीय ई-गर्वनेंस योजना के तहत एक मिशन मोड परियोजना, अपराध एवं अपराधियों की ट्रैकिंग नेटवर्क प्रणाली  के कार्यान्वयन के लिए क्रियान्वयन तथा निगरानी एजेंसी है। इस परियोजना का उद्देश्य देश में पुलिस कार्य की दक्षता एवं प्रभावोत्पादकता में वृद्धि के लिए एक व्यापक एवं समेकित प्रणाली का सृजन करना है।
एनसीआरबी भारतीय पुलिस अधिकारियों एवं विदेश पुलिस अधिकारियों के लिए सूचना प्रौद्योगिकी  एवं फिंगर प्रिंट विज्ञान में प्रशिक्षण भी प्रदान करता है। प्रशिक्षण के दौरान शामिल क्षेत्रों में साइबर अपराध जांच एवं डिजिटल फॉरेंसिक, सीसीटीएनएस, उन्नत फिंगर प्रिंट विज्ञान, नेटवर्क एवं ई-सुरक्षा, कलर्ड पोट्रेट बिल्डिंग सिस्टम इत्यादि शामिल हैं। हैदराबाद, गांधी नगर, लखनऊ एवं कोलकाता में चार क्षेत्रीय पुलिस प्रशिक्षण केन्द्र  भी भारतीय पुलिस के निचले स्तर के कर्मचारियों के लिए ऐसे ही पाठ्यक्रमों का संचालन करते हैं।
इस अवसर पर एनसीआरबी, सीपीओ के वरिष्ठ अधिकारी एवं एनसीआरबी के पूर्व महानिदेशक भी उपस्थित रहेंगे।